Filmen fremkalte reaksjoner hos brannmenn både i USA og Norge. Norsk brannvernforening gikk ut i pressen og mente den var virkelighetsfjern og at den «idylliserte brannhelvete». De mente også at den skapte falsk trygghet og samtidig bidro til å slå bena under seriøst brannarbeid. Under norgespremieren sto brannfolk utenfor kinoene og delte ut brosjyrer hvor det ble advart mot den virkeligheten som filmen skildrer.